CELEX: 22012D0094
Language: lv
Date: 2012-04-30 00:00:00
Title: EEZ Apvienotās komitejas Lēmums Nr. 94/2012 ( 2012. gada 30. aprīlis ), ar ko groza EEZ līguma XI pielikumu (Elektroniskie sakari, audiovizuālie pakalpojumi un informācijas sabiedrība)

13.9.2012   
            
            
               LV
            
            
               Eiropas Savienības Oficiālais Vēstnesis
            
            
               L 248/32
            
         EEZ APVIENOTĀS KOMITEJAS LĒMUMS
   Nr. 94/2012
   (2012. gada 30. aprīlis),
   ar ko groza EEZ līguma XI pielikumu (Elektroniskie sakari, audiovizuālie pakalpojumi un informācijas sabiedrība)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 98. pantu,
   tā kā:
   
               (1)
            
            
               Līguma XI pielikums tika grozīts ar EEZ Apvienotās komitejas 2012. gada 30. marta Lēmumu Nr. 54/2012 (1).
            
         
               (2)
            
            
               Līgumā jāiekļauj Komisijas 2009. gada 16. oktobra Lēmums 2009/766/EK par 900 MHz un 1 800 MHz frekvenču joslu harmonizāciju tādu sauszemes sistēmu vajadzībām, kas Kopienā spēj nodrošināt Eiropas mēroga elektronisko sakaru pakalpojumus (2),
            
         IR PIEŅĒMUSI ŠO LĒMUMU.
   1. pants
   Līguma XI pielikumā pēc 1. punkta (Padomes Direktīva 87/372/EEK) iekļauj šādu punktu:
   
               “1.a
            
            
               
                  32009 D 0766: Komisijas 2009. gada 16. oktobra Lēmums 2009/766/EK par 900 MHz un 1 800 MHz frekvenču joslu harmonizāciju tādu sauszemes sistēmu vajadzībām, kas Kopienā spēj nodrošināt Eiropas mēroga elektronisko sakaru pakalpojumus (OV L 274, 20.10.2009., 32. lpp.).
               Lēmuma noteikumus šā līguma vajadzībām pielāgo šādi:
               Sākot ar 2018. gadu, šis lēmums ir piemērojams Lihtenšteinai.”
            
         2. pants
   Lēmuma 2009/766/EK teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2012. gada 1. maijā, ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (3).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2012. gada 30. aprīlī
      
         
            EEZ Apvienotās komitejas vārdā –
         
            priekšsēdētāja vietas izpildītājs
         
         Gianluca GRIPPA
      
   
   
      (1)  OV L 207, 2.8.2012., 34. lpp.
   
      (2)  OV L 274, 20.10.2009., 32. lpp.
   
      (3)  Konstitucionālās prasības nav norādītas.